Hop i fjorden

Beretning

Generalforsamling 16. april 2024

Så er det igen tid til den årlige ordinære generalforsamling I vinterbadeklubben, Hop I fjorden.

Vi har I skrivende stund 700 glade medlemmer og 330 håbefulde mennesker på vores venteliste.

Vores flotte faciliteter er åbne og til rådighed mellem kl. 06:00 og til kl. 21:00 og vi kan se på vores chipregistreringssystem at der kommer medlemmer I hele perioden. Nogle dage og I specifikke tidsrum er der flere end andre, men dette kan variere meget fra dag til dag.

Der er heldigvis også en del af vores medlemmer der ikke er henvist til at skulle vente til efter traditionel fyraften, sidst på eftermiddagen, og det er vi glade for da der ellers hurtigt ville blive meget trangt i vores medlemsområde.

Perioden fra sidste generalforsamling til nu har været præget af forskellige udfordringer, både på den tekniske side men også på den praktiske side. Vi er nu blevet noget klogere på hvad der egentligt skal til at drive en vinterbadeklub med saunafaciliteter for 700 medlemmer.

* Vi har lært vigtigheden af at have et rengøringsselskab der sætter en ære I deres arbejde og at det kræver samarbejde at nå det rette niveau. Vi er meget tilfredse med resultatet af samarbejdet med RS-rengøring fra Esbjerg.
* Saunaovnen gik I selsving da termostaten blev defekt og vi var heldige at slippe med et par mørke loftplader og brædder I hjørnet.
* Vi har også lært at elektroniske løsninger, omend smarte når de virker, kan være en gave der bliver ved med at give udfordringer og ikke mindst regninger.
* Martin har lavet en gadget, en scanner der sidder I døren hvor alle opfordres til at tjekke deres armbånd, da de der kan se om det rent faktisk er deres eget de har på armen.

På den tekniske side er vi I en fortsat proces med Scanview da vores adgangssystem ikke fungerer tilfredsstillende.

Vi har fået skiftet ventilationen I omklædningsrummene for at få et bedre inde miljø. De gamle kunne ganske simpelt ikke skifte nok luft ud.

Derudover er vi blevet præsenteret for nogle store udfordringer som resultat af det danske vejr til tider voldsomme luner.

* Vores kære badebro som vi glædes over hver gang vi skal I vandet har lidt stor skade i stormfloden i efteråret. Vi gjorde fra Hop I fjordens side en ihærdig indsats kort efter for at forebygge at kommunen vil spærre den helt og derved sikre vores adgang til vandet.
* Kommunen har været og retableret lidt kanter og monteret skrid sikring hen over puklen først på broen.
* Derudover har vi I denne sæson haft helt forfærdeligt mange dage hvor der har været rødt flag ved fjorden grundet risiko for batterier I overløbsvandet. Dette har vores medlemmer taget med en dejlig praktisk ro hvilket er en fornøjelse at opleve.

Vores samarbejde med tømreren som forestår det planlagte vedligehold af træværket, fungerer fint og vi ser frem til at skulle igennem en grundig gennemgang af træværket efter sæsonen for at sikre vi er klar til næste efterår, I fin stil.

Læringen her er at saltvand slider rigtigt meget på selv hårdt saunatræ og forebyggende vedligehold er uundværligt.

Vi har I denne sæson haft afholdt saunagus hver tirsdag og landet på et godt niveau med en gang ugentligt. Det er god tilslutning og der bliver både grint, hygget og slappet af hver tirsdag aften. En stor tak til Lone og Michael I saunaudvalget for deres indsats I saunaen.

Vores tredje gusmester Britta har desværre måttet melde fra grundet udfordringer med helbredet. En stor tak til Britta for hendes indsat.

Teknikudvalget har haft mange sjove udfordringer med alt fra stoppede afløb til døre der ikke vil åbne.

En stor tak herfra til deres ihærdige indsats.

Eventudvalget har I den forgangne sæson ikke haft den ønskede opbakning fra medlemmerne til deres arrangementer og har derfor valgt at stoppe deres aktivitet. En stor tak til alle medlemmer af udvalget for deres kreativitet, ihærdighed og indsats.

Tak til bestyrelsen for deres indsat I denne sæson, hvor vi igen er lykkedes med at enderne til at hænge sammen I ønsket om at skabe nogle dejlige rammer for vores medlemmer.

Med venlig hilsen

Claus Wessel, Formand